ผมเริ่มมีอาการเจ็บอกเหนื่อยง่ายมาได้สักพักเเล้วครับ เนื่องจากว่าช่วงหลังมาผมดื่มเหล้าสูบบุหรี่หนักบ้างเคยใช้สารเสพติดบางชนิดครับหลังๆมาเริ่มมีอาการเจ็บหน้าอกข้างซ้ายเหนื่อยง่ายวิ่งได้สักพักก็เหนื่อย บางครั้งเกิดอาการเหน็บชาข้อนข้างบ่อยครับ หายใจไม่ทั่วปอด อาการประมาณนี้เกิดจากการพักผ่อนน้อยด้วยรึเปล่าครับเพราะช่วงหลังๆผมทำงานเเละเที่ยวหนักมาก
สวัสดีค่ะ อาการเจ็บหน้าอกสามารถเกิดได้จากหลายสาเหตุตั้งแต่โรคหัวใจและหลอดเลือดโรคปอดโรคกล้ามเนื้อเอ็นกระดูกระบบทางเดินอาหาร-สาเหตุที่เกี่ยวกับโรคหัวใจที่พบบ่อยได้แก่โรคกล้ามหัวใจตายหรือขาดเลือดเป็นโรคที่พบบ่อยโดยเฉพาะผู้ที่มีอายุมากมีโรคประจำตัวเป็นเบาหวานไขมันในเลือดสูงความดันโลหิตสูงสูบบุหรี่ในภาวะนี้ผู้ป่วยจะมีอาการเจ็บแน่นหน้าอกตรงกลางหรือด้านซ้ายเจ็บเหมือนมีอะไรบีบรัดเหงื่อออกถ้าออกแรงจะเป็นมากขึ้น-สาเหตุที่เกี่ยวกับโรคปอดเช่นเยื่อหุ้มปอดอักเสบจะมีอาการเจ็บเวลาหายใจเข้าออกไอจามเป็นต้น-สาเหตุที่เกี่ยวกับทางเดินอาหารเช่นโรคกระเพาะอาหารอักเสบจะมีอาการแสบร้อนที่ลิ้นปี่บางคนมีอาการแสบร้อนมาถึงหน้าอกบางคนจะรู้สึกเหมือนมีลมดันบางคนจะมีอาการจุกมาที่คอได้เป็นต้น-สาเหตุที่เกี่ยวกับกล้ามเนื้อเอ็นกระดูกที่บริเวณหน้าอกเช่นกล้ามเนื้ออักเสบกระดูกอ่อนบริเวณหน้าอกอักเสบอาการเจ็บจะเป็นมากขึ้นเวลาใช้กล้ามเนื้อบริเวณนี้อาจจะเป็นการขยับการกดหน้าอกหรือหายใจเข้าออกแล้วเจ็บมากขึ้นจากที่ เล่ามา เนื่องจากมีอาการเหนื่อยผิดปกติร่วมด้วย จึงแนะนำไปพบแพทย์เพื่อตรวจวินิจฉัยโรคและรับการรักษาอย่างเหมาะสมนะคะ